Sporedni zli čarobnjaci u knjigama o Harryju Potteru

Ovo je članak o manje važnim zlim čarobnjacima u seriji romana o Harry Potteru.

## Alecto i Amycus 
**Alecto** i **Amycus** su sestra i brat, smrtonoše, koji su učestvovali u napadu na Hogwarts. Amycus je opisan kao zdepast čovjek. Moguće je da su njih dvoje "Carrowi" koje Snape spominje u drugom poglavlju.

U grčkoj mitologiji, Amycus je junak, a Alecto je jedna od Furija, grčkih božica osvete.

## Avery 
**Avery** je poznavao Voldemorta još iz Hogwartsa. Bio je smrtonoša u vrijeme njegovog prvog uspona i stjecanja moći, ali je izbjegavao privođenje pravdi braneći se time da je bio pod uticajem kletve Imperius. Nakon što se Voldemort ponovno dokopao tijela i moći, kaznio je Averya kletvom Cruciatus zato što mu nije dobro služio.

Moguće je da postoje dvojica smrtonoša imenom Avery - da je jedan otac drugoga. Sirius Black spominje da je Avery bio u Hogwartsu u isto vrijeme kad i Snape, a jedan je bio i u razredu Toma Riddlea.

Avery je nesretnik među smrtonošama - Voldemort ga je najmanje dvaput mučio, a nikako nije dobro prošao u Odjelu tajni. U sobi Vremena pogođen je čarolijom za omamljivanje i upao je u zvono koje se poigralo vremenom. Njegova se glava počela smanjivati sve dok nije postala glava novorođenčeta, a zatim se počela vraćati u stari oblik; uspio se osloboditi, ali u krivom trenutku pa je njegova glava poprimila izgled dječje glave. Ali ova je Averyjeva nesreća Harryju donijela sreću. Nakon što je Antonin Dolohov sam pobijedio Harry Pottera, Hermione Granger i Nevillea Longbottoma, bili su mu uskraćeni slavlje i počasti zato što mu je zbunjeni Avery, ulazeći u sobu, odvratio pažnju od njih i Harry je dobio priliku da izvede na njemu čaroliju vezanja tijela. Zadnje što saznajemo o Averyu jest da se nalazi u sobi Vremena, vjerovatno je priveden i otpremljen u Azkaban. 

## Vincent Crabbe st. 
**Vincent Crabbe st.** je smrtonoša i otac Vincenta Crabbea, koji je na Harryjevoj godini, ali u Slytherinima. O njemu se je jako malo zna. Spomenut je u *Plamenom peharu*, na Voldemortovom oživljavanju. Došao je na Voldemortov poziv zajedno sa ostalim smrtonošama. Čini se da je jako krupan. U napadu na Ministarstvo magije je poražen i zatvoren u Azkaban.

## Antonin Dolohov 
**Antonin Dolohov** bio je jedan od petorice smrtonoša koji su ubili Gideona i Fabiana Prewetta, braću Molly Weasley. Dolohov je tokom prvog rata mučio mnoge bezjake i Voldemortove protivnike. Uhvaćen je nedugo nakon Igora Karkaroffa koji ga je na svom suđenju imenovao kao smrtonošu. Poslan je u Azkaban iz kojeg je pobjegao tokom masovnog bijega u januaru 1996. Borio se u bitki u Odjelu tajni i nakon toga ponovno je završio u Azkabanu. Tokom bitke u Ministarstvu dokazao je da je jedan od najopasnijih smrtonoša. Sam je uspio pobijediti Harryja Pottera, Hermione Granger i Nevillea Longbottoma.

Dolohov je lik iz Tolstojevog djela *Rat i mir*. U toj knjizi, Dolohov je hrabar, ali nepristojan, okrutan i nasilan prema većini ljudi, ali u isto vrijeme brižen prema svojoj majci i sestrama. Antonin je tipično romansko ime.

## Fenrir Greyback 
**Fenrir Greyback** najopakiji je živući vukodlak. Njegov je cilj što više ljudi pretvoriti u vukodlake. Radije zaražuje djecu zato što ih može oteti i odgojiti da mrze normalne ljude. Fenrir je i kanibal zato što u nepreobraženom obličju uživa u jedenju ljudskog mesa. U drugom je ratu na strani Lorda Voldemorta.

Greyback često napada i djecu ljudi koji ne žele sarađivati (s njim ili s ostalim smrtonošama) što je bio i razlog da zarazi Remusa Lupina. Tokom drugog rata, vukodlak, vjerovatno Greyback, napao je i dječačića prezimena Montgomery (čije starije sestre pohađaju Hogwarts) koji je preminuo od zadobivenih ozljeda zato što je njegova majka odbila sarađivati sa smrtonošama. Žrtve vukodlaka obično prežive (kao vukodlaci), ali ponekad završavaju mrtvi ako se vukodlak previše zanese.

Draco Malfoy je spomenuo Greybacka kada je prijetio gospodinu Borginu. Tvrdio je da je on *stari porodični prijatelj*. Ali kada je Greyback upao u Hogwarts, Malfoy je bio užasnut. 

U bitki u Hogwartsu Greyback je ugrizao Billa Weasleya, ali nije bio preobražen pa se Bill neće pretvoriti u pravog vukodlaka. Greyback je prije samog kraja bitke pokušao ubiti Harryja, ali Harry je na njega uspio baciti urok sputavanja. Pretpostavlja se da je nakon bitke u Hogwartsu zarobljen.

## Grindelwald 
**Grindelwald** je bio crni mag još prije Voldemortovog vremena koji se samo kratko spominje u Harry Potteru i Kamenu mudraca na kartici iz čokoladnih žaba Albusa Dumbledorea. Na kartici stoji da je Dumbledore 1945. pobijedio Grindelwalda.

Nije poznato hoće li Grindelwald biti važan lik za glavnu radnju, ali J. K. Rowling potvrdila je da je mrtav. Moguće je da je Grindelwald sreo mladog Voldemorta (u tinejđerskim godinama) prije nego što ga je Dumbledore pobijedio i da je koristio horkrukse.

## Rodolphus i Rabastan Lestrange 
**Rodolphus i Rabastan Lestrange** su smrtonoše. Oni su braća, a Rodolphus je u braku s Bellatrix Lestrange. Učestvovali su, uz Bellatrix i Bartya Croucha ml., u mučenju Franka i Alice Longbottom. Rodolphus, Rabastan i Bellatrix bili su zatvoreni u Azkabanu, ali su uspjeli pobjeći s još nekim smrtonošama. 

Sirius Black spomenuo je Rabastana kao jednog od Snapeovih "prijatelja" u Hogwartsu. Jedan je Lestrange bio u Hogwartsu i u vrijeme školovanja Toma Marvola Riddlea.

Harry je Rodolphusa i Rabastana opisao kao "zdepast muškarac koji je bezizražno zurio u Croucha" i "mršavi i nervozni muškarac čije su oči nemirno letjele po licima u publici", kada ih je vidio u Dumbledoreovom Situ sjećanja.

## Walden Macnair 
**Walden Macnair** smrtonoša je koji je zaposlen i u Ministarstvu Magije kao krvnik pri odjelu za Kontrolu opasnih stvorenja i bio mu je dodijeljen zadatak da smakne Kljunoslava u Harry Potteru i Zatočeniku Azkabana. Također je služio kao izaslanik Lorda Voldemorta kod divova i čini se da je pomogao da oni združe svoje moći sa smrtonošama. Borio se u bitki u Odjelu tajni, u Harry Potteru i Redu feniksa i ranio ga je Neville Longbottom tako što je gurnuo štapić Hermione Granger kroz rupu za oko u njegovoj kukuljici i ubo ga.

## Mulciber 
**Mulciber** se borio u bitki u Odjelu tajni i trenutačno se nalazi u Azkabanu. Prvi put je bio uhapšen nešto prije suđenja Igoru Karkaroffu, ali je pobjegao u januaru 1996. Njegova je specijalnost kletva Imperius.

## Nott 
**Nott** je otac Theodorea Notta, slytherinskog učenika u Hogwartsu. Rowling je na svojoj web stranici spomenula da je Nott stariji udovac. Bio je smrtonoša i, nakon što je Voldemort ponovno pribgrabio moć, Nott mu se ponovno pridružio. Nott se borio u bitki u Odjelu tajni u Harry Potteru i Redu feniksa i bio je ozlijeđen - nakon što ga je Hermione Granger omamila, Lucius Malfoy je naredio ostalim smrtonošama da ga ostave.

## Augustus Rookwood 
**Augustus Rookwood** bio je špijun u Odjelu tajni tokom Voldemortovog prvog uspona na vlast. Također je bio dobar prijatelj oca Lude Bagmana. Bagman je rekao da je mislio da Rookwood nije na strani Voldemorta, te mu je zbog toga odavao informacije. Igor Karkaroff naveo je Rookwooda kao jednog od smrtonoša tokom svojeg suđenja pa je ovaj poslan u Azkaban. Ipak, uspio je pobjeći u masovnom bijegu u januaru 1996. 

Nakon bijega, pridružio se Voldemortu i obavijestio ga da je Averyjeva informacija da Broderick Bode može ukrasti proročanstvo netačna. Rookwood se borio u bitki u Odjelu tajni, te je bio u čarobnjačkom dvoboju sa Kingsley Shackleboltom. 

Trenutno je u Azkabanu. 

## Evan Rosier 
**Evan Rosier** (umro 1980.) je smrtonoša kojeg su ubili aurori nakon što je zarobljen Igor Karkaroff. Tokom opiranja hapšenju otrgnuo je veliki komad mesa s nosa Alastora Moodya. Sirius Black ga se sjeća kao jednog od Snapeovih prijatelja.

Djevojačko prezime majke Bellatrix Lestrange, Andromede Tonks i Narcissse Malfoy jest Rosier pa je moguće da su one i Evan u rodbinskim vezama. 

## Yaxley 
**Yaxley** je, kako tvrdi Severus Snape, bio jedan od onih smrtonoša koji su mislili da je Voldemort mrtav. Možda je on veliki "plavi" smrtonoša ili smrtonoša brutalnog izgleda iz šeste knjige koji je učestvovao u napadu na Hogwarts. Možda je u rodbinskoj vezi sa Lysandrom Yaxley, majkom Callidore, Cedrelle i Charis Black.

## Ostali 
***Carrowsi** - moguće je da su to zapravo Alecto i Amycus
***Gregory Goyle st.**
***Gibbon**
***Jugson**
***Travers**
***Wilkes**

Kategorija:Likovi u djelima o Harryju Potteru